Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 267

3. A magyar gazdaság 3.1. Egy kis gazdaságtörténet 1. Készíts tablót Széchenyi István gyakorlati alkotásairól! 2. Érvelj az ’Ellenzéki Nyilatkozat’ alapján a gazdasági átalakulás szükségességéről! 3. Írj előszót Széchenyi István ’Hitel’ című munkájához! 4. Gyűjts anyagot lakóhelyed gazdasági fejlődéséről a XIX. század második felében! 5. Írj jelentést Budapest 1873 utáni gazdasági fejlődéséről! 6. Készíts korabeli tudósítást a főpolgármesterrel „Budapest 1873” címmel! 7. Készíts tablót „Századvégi Budapest” címmel! 8. Ábrázold térképen 1844-től a vasútvonal fejlődését! 9. Gyűjts anyagot a korszak kiemelkedő személyiségeinek munkásságáról! (Ganz Ábrahám, Vidats János) 10. Vesd össze statisztikai adatok segítségével a Trianon előtti és utáni gazdasági helyzetet! 11. Készíts beszámolót korabeli újságcikkek alapján az 1929/33-as gazdasági válság következményeiről! 12. Érdeklődj és készíts családi költségvetést az 1960-as évek és napjaink áraival! 3.2. A harmadik Magyar Köztársaság gazdasága 1. Nézz utána, hogy lakóhelyeden és környékén milyen vállalatokat privatizáltak, szűntettek meg vagy alakítottak át! 2. Érvelj, ha lenne pénzed, a gazdaság melyik szektorába fektetnéd be! 3. Tarts bemutatót a szakmádról munkadarabok, termékek vagy tablók segítségével! 4. Tervezz iskoládat bemutató pályaválasztási reklámanyagot! 5. Vizsgáljátok meg álláshirdetések segítségével, melyek népszerű, illetve népszerűtlen szakmák a mai nemzetgazdaságban! 6. Csoportmunkában alakítsatok szakmátokkal kapcsolatos gazdasági társaságot! 7. Készítsetek tablót, amely bemutatja a harmadik Magyar Köztársaság gazdasági eredményeit!

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes